Պատկերագրական այս տիպը որոշ առումով նախորդել է խաչելության տեսարանին և ունի դարերի խորքը գնացող հին արևելյան ավանդույթ: Միջնադարի հայկական շատ հուշարձաններում (Աղց, Հառիճ, Փարոս, Ավան, Ագարակ, Օձուն, Աղթամար) օգտագործվել է Դանիելի թեման պատկերագրական տարբեր լուծումներով: Վաղ միջնադարի ավանդական մեկնությամբ սյուժեն առնչվում էր փրկության աստվածաշնչյան գաղափարի հետ: Այս իմաստով պատվանդանն ինքնին դառնում է կոթողի վրա ներկայացված “Երեք մանկունք հնոցում” սյուժեի բովանդակային հիմքը: